b'\n_START_ARTICLE_\nPetindevetdeset tez\n_START_PARAGRAPH_\nMartin Luther je 31. oktobra 1517 nad\xc5\xa1kofu v Mainzu in Magdeburgu ter \xc5\xa1kofu v Brandenburgu poslal 95 tez o odpustkih,  ki bi morali biti po njegovem mnenju prepovedani, vendar pa ni pri\xc4\x8dakoval, da bodo teze podlaga reformaciji. Prvi pisni vir, ki govori o tem, da naj bi Luther 95 tez nabil na vrata wittenber\xc5\xa1ke cerkve oz. cerkva, je notica njegovega tajnika Georga R\xc3\xb6rerja iz leta 1544. Volker Leppin in mnogi drugi zgodovinarji imajo zato pribijanje tez na vrata cerkva 31. oktobra 1517 za legendo.'